สวัสดีค่ะ รบกวนปรึกษาคุณค่ะ ตอนนี้ลูกอายุ 1 ขวบ 6 เดือนค่ะ น้ำหนัก 10 กก. ก่อนหน้านี้น้องดื่มนมผงก็ถ่ายปกติมาตลอด จนมาท้องเสีย เป็นไข้ ก็พาไปหา ก็ให้ยาดูดซับเชื้อมาทานค่ะ แล้วให้หยุดนมผง มาดื่มนมที่ไม่มีแลคโตสค่ะ แม่เลยซื้อนมไวตามิลล์แชมป์รสจืด สูตรไม่มีแลคโตสและสำหรับเด๋กแพ้นมวัวให้ลูกดื่มค่ จากนั้น ลูกเริ่มถ่ายห่างขึ้นค่ะ ไม่มีไข้ ตอนนี้เกือบ 2 อาทิตย์แล้วที่ลูกยังถ่ายเหลวอยุค่ะ ร่าเริง เล่นได้ค่ แต่ผายลมบ่อย และเหม็นมาก บางครั้งดื่มนมปุ๊บก็ตด ก็ถ่ายออกมาเลยค่ะ ตอนนี้แม่หนักใจ ว่าจะเปลี่ยนนมให้ลูกดีไหน สูตรไหน หรือกลับไปดื่มนมผงเหมือนเดิม หรือต้องพาไปหาดีค่ รบกวนให้คำปรึกษาด้วยค่ะ ขอบพระมากๆค่ะ
สวัสดีค่ะ อาการถ่ายบ่อยในเด็กเล็กนั้นอาจเกิดจากลำไส้อักเสบแบบเฉียบพลับ ซึ่งสาเหตุส่วนใหญ่เกิดจากการติดเชื้อ ที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาด ซึ่งเชื้อโรคมีได้ทั้งเชื้อไวรัส แบคทีเรีย รวมถึงเชื้อปรสิตและพยาธิ เชื้อรา หรือแพ้อาหารเช่นแพ้สารในนม ไม่มีน้ำย่อยอาหารบางชนิด เป็นต้นดังนั้นควรให้บุตรดื่มนมที่กินแล้วไม่มีอาการท้องเสีย และหากมีไข้สูง แสดงว่าอาจมีการติดเชื้อร่วมด้วย ควรให้กินยาลดไข้และเช็ดตัวทุก 4-6 ชั่วโมง จิบน้ำผสมเกลือแร่หากถ่ายมาก ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า หากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.